આ સંદર્ભમાં નરેન્દ્ર મોદીએ રમત-ગમત અને જળસંચયના ક્ષેત્રોને પ્રોત્સાહિત કરવા સહકારી આંદોલન મિશન મોડ ઉપર નેતૃત્વ લે એવું પ્રેરક સૂચન પણ કર્યું હતું. નરેન્દ્ર મોદીએ રાજ્યના સહકારી દૂધ ઉદ્યોગની આગવી પ્રતિષ્ઠા છે છતાં, ગુજરાતનું સહકારી ડેરીનું દૂધ આખા દેશમાં પહોંચાડવા રેલ્વે ટેન્કર આપવા કેન્દ્રની સરકાર ધ્યાન આપતી નથી. ગુજરાત સરકારે તો સહકારી ક્ષેત્ર દ્વારા દૂધના રેલ્વે ટેન્કરના નિર્માણ કરીને માત્ર રેલ્વે લાઇનનો ઉપયોગ કરવાની માંગણી કરી છે તેને સ્વીકારવા પણ કેન્દ્ર સરકાર મૌન છે એવો સ્પષ્ટ આક્રોશ તેમણે વ્યકત કર્યો હતો.